<classify> TUME ya Taifa ya Sayansi na Teknolojia COSTECH imezitaka taasisi za utafi ti na watafi ti nchini kufuata taratibu, sheria na kanuni za utafi ti kwa ajili ya kutoa malalamiko yanayotolewa kuhusu ucheleweshaji wa upatikanaji vibali vya utafi ti kutoka tume hiyo kwa ajili ya kuruhusu kufanyika kwa utafi ti unaokusudiwa.Mkurugenzi Mkuu wa Costech, Dk Amos Nungu alisema hayo akifungua warsha ya siku mbili kwa wakuu wa taasisi za elimu ya juu na taasisi za utafiti na maendeleo nchini juzi mjini Morogoro kujadili maadili, taratibu, sheria na kanuni za kufanya utafiti nchini.Alisema kuna lawama nyingi kwa baadhi ya watafiti kwamba vibali vya kufanya utafiti vinacheleweshwa na Costech, kitu ambacho kinatokana na wao kushindwa kuwasiliana na taasisi husika ama wadau wa utafiti kabla ya kupeleka kwenye kamati maalumu ya kitaifa kupitia na kuwapa ruksa ya kutoa kibali husika cha utafiti.Aliwashauri watafiti kuwasilisha andiko la utafiti kwa wadau wa utafiti kabla ya kuomba kibali ili wadau hao watoe ushauri wao kuhusu utafiti unaofanywa katika sekta yao na kufanya tafiti kuwa na tija zaidi kwa taifa.Mathalani unafanya utafiti kwenye elimu. Tunategemea utafiti wako utakuja kubadilisha au kuboresha sera hivyo ni muhimu Wizara ya Elimu iweze kujua kinachofanyika ili nao waweze kutoa neno maana inawezekana ukafanya utafiti ambao majibu yao wanayo tayari, alisema Dk Nungu.  <topic>: KITAIFA 